open-index/open-wikipedia-markdown huggingface dataset:
मुसहर जाति

**मुसहर** अथवा **मुशहर** उत्तरी भारत के निचले गंगा मैदान और तराई इलाकों में निवास करने वाली एक निम्न आदिवासी जाति है। ये लोग दलित समुदाय में आते हैं। नाम का शाब्दिक अर्थ "चूहा खाने वाला" है। इन्हें ऋषिदेव, सदा, मांझी, बनबासी के नाम से भी जाना जाता है। मुसहर के अन्य नाम भुइयां और राजावार हैं।

## सन्दर्भ

श्रेणी:भारत की मानव जातियाँ
श्रेणी:दलित जाति
यवनजातक

**यवनजातक** ईसा पूर्व रचित ज्योतिष-ग्रंथ है। यह संस्कृत विद्वानों द्वारा भारतीय तथा यूनानी ज्योतिष का किया गया संकलन है। 

## बाहरी कड़ियाँ
* The Yavanajataka of Sphujidhvaja (full text)

श्रेणी:भारतीय साहित्य
श्रेणी:भारतीय ज्योतिष
एलिजाह वुड

**एलिजाह जॉर्डन वुड ** (अंग्रेजी: **Elijah Jordan Wood**), एक अमेरिकी अभिनेता है। इलाइज़ा का जन्म 28 जनवरी 1981 को संयुक्त राज्य अमेरिका के आयोवा में हुआ था। इलाइज़ा ने अपने अभिनय की शुरुआत 1989 में बैक टू द फ़्यूचर-भाग II नामक फिल्म में एक छोटी सी भूमिका से की थी, पर उसके बाद निभाई गयी महत्वपूर्ण भूमिकाओं ने उसे 9 साल की उम्र तक एक प्रसिद्ध बाल कलाकार बना दिया था।.

## संबंधित कड़ियाँ
* फ्रोडो बैगेंस 
* अमर बबरिया - -आधिकारिक हिन्दी डबिंग आवाज़

## सन्दर्भ
 

## बाहरी कड़ियाँ
* 

श्रेणी:1981 के जन्म
गोलीय ज्यामिति

right|thumb|300px|किसी गोले के तल पर स्थित त्रिभुज के तीनो अन्तःकोणों का योग ३६० डिग्री '''नहीं''' होता।
**गोलीय ज्यामिति** (Spherical geometry) किसी गोले के द्विबीमीय-तल का अध्ययन करती है। इसमें दो बिन्दुओं के बीच की न्यूनतम दूरी उन बिन्दुओं के बीच की सरलरेखीय दूरी के बजाय उन बिन्दुओं से जाने वाले वृहदवृत्त के चाँप की लम्बाई को लिया जाता है। यह अयूक्लिडीय-ज्यामिति (नॉन-यूक्लिडियन) का एक प्रकार है। नौकायन (नेविगेशन) तथा खगोलिकी (एस्ट्रोनॉमी) में इसका अनुप्रयोग होता है।

## इन्हें भी देखें
* गोलीय त्रिकोणमिति (spherical trigonometry)

## बाहरी कड़ियाँ
* Spherical Geometry UNCC
* The Geometry of the Sphere Rice University
* Navigation Spreadsheets: Navigation Triangles

श्रेणी:ज्यामिति
श्रेणी:खगोलिकी
श्रेणी:गोलीय खगोलशास्त्र
*
सिहरी

thumb
thumb
thumb

**सिहरी**, हरियाणा के मेवात जिले (नूह) का एक गाँव है। सिहरी पुन्हाना से 5 किलोमीटर दूर है। यह गांव रोमन अक्षर "सी" के आकार में एक छोटी सी पहाड़ी के नीचे स्थित है। यहाँ साक्षरता दर लगभग 55&mdash; 60% है। यहाँ एक सरकारी माध्यमिक विद्यालय है जो दो गांवो सिहरी और सिंगलहेड़ी के बीच स्थित है। स्थानीय सरकार प्रणाली या ग्राम पंचायत, दोनों गांवों के लिए आम है। यह दिल्ली-मथुरा राष्ट्रीय राजमार्ग **2** से लगभग 25 किमी दूर है।
## भूगोल और जलवायु
सिहरी  पर स्थित है। यह लहरवाड़ी, सिंगलहेड़ी, जेमत, घुसिंगा, जमालगढ़, लुहिंगा और पिपरोली जैसे कई गांवों से घिरा हुआ है। सिहरी एक छोटी नदी के बहुत करीब है जिसका उद्घाटन हरियाणा के पूर्व मुख्यमंत्री स्व. चौधरी देवीलाल जी ने किया था।

मई 2009, मीडिया व सार्वजनिक विरोध ऒर कई पर्यावरण समूहों द्वारा समर्थन के कारण, कुछ महीने के बाद में सुप्रीम कोर्ट ने हरियाणा के फरीदाबाद, गुड़गांव और मेवात जिलों में 448; किमी में खनन पर 2 प्रतिबंध लगा दिया था। पहले यह भूमि राष्ट्रीय उद्यान के लिए आरक्षित थी, किंतु एक पुराने फैसले में 1994 में सतत विकास के सिद्धांत के आधार पर और सख्त दिशा निर्देशों के तहत सीमित खनन की अनुमति दे दी थी। अदालत ने फैसला सुनाया कि स्थानीय खनिक द्वारा इन सिद्धांतों का उल्लंघन किया गया था।..

हालांकि, राजस्थान में अभी भी कई अवैध खाने चल रही हैं।  उनमें से कुछ तो सरिस्का टाइगर रिजर्व के किनारों पर चल रही हैं।

## सन्दर्भ

## बाहरी कड़ियाँ
* हरियाणा का इतिहास
* हरियाणा के लोग

श्रेणी:मेवात के कस्बे और नगर
श्रेणी:मेवात
कविता कोश

right|thumb|200px|'''कविता कोश''' का लोगो|कड़ी=Special:FilePath/KavitakoshLogo.png
**कविता कोश** अंतरजाल पर उपलब्ध भारतीय काव्य के सबसे बड़े और सुव्यवस्थित स्रोतो में से एक है। विकि तकनीक पर आधारित इस कोश की वेबसाइट पर हिन्दी व उर्दू भाषा के प्रमुख कवियों की कृतियों का संकलन है। इसके अतिरिक्त कविता कोश में अनूदित रचनाओं तथा लोकगीतो को भी संग्रहित किया गया है। [यूनिको] आधारित होने की वजह से कविता कोश में उपलब्ध सामग्री को किसी भी कम्प्यूटर पर बिना किसी विशेष सॉफ्टवेयर/फ़ॉन्ट के पढ़ा जा सकता है।

== इतिहास व विकास ==
कविता कोश की आधारशिला 05 जुलाई 2006 को श्री '''[ललित कुमार''' द्वारा रखी गई थी। कोश को स्थापित करने के पीछे श्री कुमार का उद्देश्य अंतरजाल पर यहाँ-वहाँ बिखरे हिन्दी काव्य को एक स्थान पर एकत्र करना था। शुरुआती कुछ महीनों में कविता कोश के ढाँचे में तेजी से परिवर्तन हुए। धीरे-धीरे कोश को इसका स्वरूप मिलने लगा और इसमें हिन्दी-काव्य सुव्यवस्थित रूप से संकलित होने लगा। जल्द ही कविता कोश टीम नामक एक समूह की स्थापना की गई। कोश के योगदानकर्ताओं में से कुछ का चुनाव कर के बने इस समूह का उद्देश्य कोश के विकास को नियंत्रित करने के साथ-साथ इसकी भावी दिशा को निर्धारित करना भी है।

कविता कोश की शुरुआत में में केवल 15 कवियों के नाम कोश में सूचीबद्ध किये गए थे। स्थापना का एक वर्ष पूरा होते-होते कोश में 3000 से अधिक पन्ने बन चुके थे और करीब 200 रचनाकारों की 2500 से अधिक रचनाएँ इसमें संकलित कर ली गईं थी। कविता कोश टीम ने दिसम्बर 2007 के अंत में लोक गीतों और धार्मिक लोक रचनाओं के साथ-साथ भारतीय और विदेशी भाषाओं से हिन्दी में अनूदित काव्य रचनाओं के संकलन का कार्य भी आरम्भ किया। संस्कृत, बांग्ला, पंजाबी और राजस्थानी जैसी भारतीय भाषाओं के अतिरिक्त रूसी, स्पेनिश, स्वीडिश एवं जापानी इत्यादि भाषाओं से अनूदित काव्य रचनाएँ अब कविता कोश में संकलित हैं।

## विभाग और श्रेणियाँ
कविता कोश में निम्नलिखित विभागों में रचनाएँ संकलित की गयी हैं:

### हिन्दी / उर्दू काव्य-रचनाएँ
यह कविता कोश का मुख्य विभाग है। रचनाकारों की सूची के अंतर्गत रचनाकारों के नामों को वर्णमाला क्रम में संकलित किया गया है। इस सूची में काव्य के सभी कालों, युगों और विधाओं से संबंधित रचनाकार जोड़े गये हैं। रचनाकारों की काव्य रचनाओं के अतिरिक्त रचनाकार का परिचय भी कोश में उपलब्ध है। रचनाओं को विधाओं (जैसेकि दोहा, सोरठा, पद, चौपाई, रुबाई, ग़ज़ल, नज़्म, त्रिवेणी, सॉनेट, नवगीत इत्यादि) के आधार पर भी वर्गीकृत किया जाता है।

### लोकगीत
इस विभाग में भारत के विभिन्न प्रांतो में प्रचलित लोकगीतों का संग्रह है। राजस्थानी, भोजपुरी, पंजाबी, छत्तीसगढ़ी, अवधी, ब्रजभाषा, बुंदेली, हरयाणवी, कन्नौजी, खड़ी बोली, माड़िया, गोंड इत्यादि अनेकों भाषाओं और बोलियों में गाए जाने वाले लोकगीत कविता कोश में संकलित किये जा चुके हैं।

### अनूदित रचनाएँ
भारतीय और विदेशी भाषाओं से हिन्दी में अनूदित काव्य को संकलित करने के लिये इस विभाग का निर्माण किया गया। इस समय यह विभाग रूसी, जापानी, स्वीडिश, फ़िन्निश, स्पानी, तुर्की, अरबी, पोलिश, इतालवी, जर्मन, यहूदी और चीनी जैसी विदेशी भाषाओं के अलावा बांगला, राजस्थानी, पंजाबी, संस्कृत, तेलगु और असमिया जैसी भारतीय भाषाओं में रचे गये और फिर हिन्दी में अनूदित किये गये काव्य से परिपूर्ण है।

### अन्य
धार्मिक लोक रचनाएँ

फ़िल्मी गीत

## इन्हें भी देखें
गद्य कोश

## बाहरी कड़ियाँ
* कविता कोश का जालस्थल
* कविता कोश में सूचीबद्ध रचनाकार
 

श्रेणी:हिन्दी साहित्य
श्रेणी:अंतरजाल
श्रेणी:जाल-पत्रिका
श्रेणी:हिन्दी
श्रेणी:हिन्दी पत्रिकाएँ
श्रेणी:साहित्यिक पत्रिकाएँ
मांडणा

**मांडणा** राजस्थान एवं मध्य प्रदेश की कला है। मांडणा संस्कृत भाषा के शब्द मांडण का रूप है। जिसका अर्थ है 'खोजना'। मांडणे यहां के सामाजिक उत्सवों, धार्मिक पर्वो, शादी-विवाह, जन्मोत्सव, होली-दीवाली पर घर- आंगन का हिस्सा है जो प्राचीन वैदिक संस्कृति के प्रतीक हैं। मांडणों में कलश, पगल्या, स्वास्तिक, फूल, चौक, दीया, विनायक, खेड़ों चंग आदि प्रमुख हैं। मांडणे प्राय: ज्यामितीय आकार के होते हैं। परन्तु आजकल गोलाकार भी बनाए जाते हैं।

राजस्थान में अभी भी गांव के लोग बृहत रूप से मांडणा बनाते हैं। दीपावली के दौरान मांडणा बनाने के लिए गांवों में आंगन को गेरू और गोबर से लीपा जाता है। इन्हें बनाने के लिए गेरू भिगोकर उसमें गोंद मिलाया जाता है। फिर ब्रश से धरातल पर गोल या चौकोर डिजाइन में गेरू से लीपते हैं। सूख जाने पर सफेद रंग, खडिया या चूने से ब्रश की सहायता से या सींक पर रूई की फुरेरी बनाकर डिजाइन बनाए जाते हैं।

राजस्थान में दीपमाला के इस उत्सप में मांडणे चार चांद लगा देते है। उत्सवों में चित्रांकन की यह अनूठी परम्परा विविधता लिए हुए है। अलग-अलग अंचलों में वहां के रीति-रिवाज के अनुसार मांडणे बनाए जाते हैं। 

## बाहरी कड़ियाँ
* मंडणा कला (अंग्रेजी में)

श्रेणी:राजस्थान
श्रेणी:लोक कला
करमा (वृक्ष)

right|thumb|300px|करमा की छोटी शाखा में पत्ती, फल, फूल
**करमा** (Haldina cordifolia या Adina cordifolia) एक वृक्ष है जो रुबिआसी (Rubiaceae) कुल का है। यह भारतीय उपमहाद्वीप, चीन, वियतनाम आदि में पाया जाता है। इसका पेड़ २० मीटर से भी ऊँचा हो सकता है। इसके फूल गोल-गोल होते हैं। यह पतझड़ वाला वृक्ष है। इसकी छाल एन्टिसेप्टिक होती है, तना सफेदी लिये हुए होता है, पत्तियाँ लगभग वृत्ताकार होती हैं, लकड़ी पीलापन लिये हुए होती है। करमा नृत्य में इसकी टहनियों को हाथ में लेकर नृतक नृत्य करते हैं।

## सन्दर्भ
* Germplasm Resources Information Network: ''Haldina cordifolia''

श्रेणी:भारतीय वृक्ष
गुड्डी (1971 फ़िल्म)

**गुड्डी** 1971 में बनी हिन्दी भाषा की फिल्म है। इस फ़िल्म को बाद में सिनेमा पैतियम नामक तमिळ फ़िल्म निर्मित किया गया जिसके प्रमुख कलाकार कमल हासन व जयचित्रा थे। 
## संक्षेप
कुसुम (बनाम गुड्डी) (जया भादुरी) एक चंचल व निश्चिंत विद्‍यार्थी है जो अपने पिता (ए के हंगल), भैय्या और भाभी (सुमिता सान्याल) के साथ रहती है। वह फ़िल्म अभिनेता धर्मेन्द्र, जो स्वयं को परदे पर दर्शाते हैं, से प्रेमासक्त होती है। उसके बम्बई जाने तक किसीको इस बात का पता नहीं चलता, जहां उसके भाभी का भाई नवीन (समित भांजा) उससे प्रेम करने लगता है। गुड्डी नवीन को धर्मेन्द्र से अपने प्रेम की बात बताती है। उसका प्रेम जीतने नवीन अपने चाचा (उत्पल दत्त) की सहायता लेता है, जो धर्मेन्द्र से परिचित है। उनकी सहायता से सभी गुड्डी को वास्तविक जगत और फिल्म जगत के भेद समझाते हैं जिन्हें समझ गुड्डी नवीन से शादी करने मान जाती है।

## चरित्र
## मुख्य कलाकार
* धर्मेन्द्र - स्वयं
* जया भादुरी - गुड्डी
* सुमिता सान्याल - भाभी
* उत्पल दत्त - प्रोफेस्सर गुप्ता
* विजय शर्मा - किशन
* समित - नवीन
* हंगल - गुड्डी के पिता
* असरानी - कुंदन
* आरती - तारा
* कैस्टो मुखर्जी - कादर भाई
* ललिता कुमारी - अध्यापिका

## दल
* *निर्माता* - ऋषिकेश मुखर्जी
* *कथा* - गुलज़ार
* *पटकथा* - ऋषिकेश मुखर्जी, गुलज़ार, डी एन मुखर्जी
* *संवाद* - गुलज़ार
* *निर्माता* - ऋषिकेश मुखर्जी, एन सी सिप्पी
* *सम्पादक* - दास धैमाड़े
* *छायांकन* - जयवंत पठारे
* *कला निर्देशक* - अजित बेनर्जी
* *प्रबंधक निर्माता* - रोमू एन सिप्पी
* *निर्माण प्रबंधक* - टी एस गणेश, के जी नायर
* *साझा निर्देशक* - अनिल घोष
* *सहायक निर्देशक* - सरोज बनर्जी, सुशीला कामत, नितिन मुकेश
* *सहायक कला निर्देशक* - इब्राहीम मामू, रामगोपाल शर्मा
* *सहायक कैमरामैन* - प्रकाश आनंदकर, शशिकांत कब्रे, जी डी मुश्ताक़
* *सहायक सम्पादक* - खान ज़मान खान, श्रीधर मिश्रा, जे ऍफ़ एच वान दर औवेरा (रंग परामर्श)
* *भूषा* - एम् आर भुतकर, मोहन परदेसी
* *संगीत सहायक* - वसंत आचरेकर, सेबास्तियन डिसूज़ा

## संगीत
* गीत "बोले रे पपीहरा" बिनाका गीत माला की 1972 वार्षिक सूची पर 21वे पायदान पर रही। 

## रोचक तथ्य
इस फ़िल्म में बंबई चलचित्र उधोग के 1960 दशक व 1970 के पूर्व दशक का निर्माणात्मक रूप दिखाया गया जिसमे समकालीन निम्न प्रमुख अभिनेता व अभिनेत्रियों को परदे पर दिखाया गया है:

* अमिताभ बच्चन
* बिस्वजीत
* राजेश खन्ना
* विनोद खन्ना
* अशोक कुमार
* दिलीप कुमार
* ऋषिकेश मुखर्जी
* नवीन निश्चल
* ओम प्रकाश
* प्राण
* शशि कला
* माला सिन्हा
* शत्रुघ्न सिन्हा
* देवेन वर्मा
* विम्मी

## परिणाम
### बौक्स ऑफिस
### समीक्षाएँ
## नामांकन और पुरस्कार

|-
| 1972
| जाया भादुरी (एक मात्र नामांकन)
| फ़िल्मफ़ेयर सर्वश्रेष्ठ अभिनेत्री पुरस्कार
| 
|}

## उल्लेख

## बाहरी कड़ियाँ
* 
* "ऋषिकेश मुखर्जी की सर्वश्रेष्ठ फ़िल्में": गुड्डी (1971), rediff.com, 28 अगस्त 2006. पुनःप्राप्ती 2 अक्टूबर 2009.

श्रेणी:बॉलीवुड
श्रेणी:1971 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
प्रधावन शौचालय

thumb|पानी की टंकी के साथ एक प्रधावन शौचालय।
**प्रधावन शौचालय**, (या फ्लश शौचालय) एक प्रकार का शौचालय है जिसमें मानव अपशिष्ट के निपटान हेतु पानी का उपयोग कर अपशिष्ट को एक निकासनली के माध्यम से किसी दूसरे स्थान पर प्रधावित कर दिया जाता है। प्रधावन तंत्र आमतौर पर पाश्चात्य शैली के शौचालयों (जिनमें व्यक्ति ऐसे बैठता है मानो किसी कुर्सी पर बैठा हो) में पाए जाते हैं, लेकिन कई भारतीय शौचालयों (इनमें व्यक्ति उकड़ू बैठता है) में भी स्वचालित प्रधावन तंत्र का प्रयोग होता है। आधुनिक शौचालयों में शौचालय कटोरे के साथ एक 'S (एस)', 'U (यू)', 'J (जे)', या 'P (पी)' आकार का मोड़ जुड़ा होता है जिसमें पानी इकट्ठा होकर मलजल से निकलने वाली गैसों के खिलाफ एक अवरोध (सील) बनाता है। प्रधावन शौचालय की निकास नली का मलजल की मुख्य लाइन और मुख्य लाइन का मलजल उपचार संयंत्र से अनिवार्य रूप से जुड़ा होना चाहिए। 







## कार्य सिद्धान्त
200px 200px 200pxक

## सन्दर्भ

## इन्हें भी देखें
*भारतीय शैली के शौचालय
धुआँकश

300px|right|thumb| संसार का सबसे ऊंचा धुआँकश (कजकिस्तान) 

**धुआँकश**, धुआँरा या चिमनी, चिनाई, मिट्टी या धातु से निर्मित एक वास्तुशिल्पिक वायुसंचार संरचना है जो, वाष्पित्र (बॉयलर), भट्ठी, भस्मक, चूल्हों आदि से निकालने वाली गर्म विषाक्त गैसों या धुएं को ऊंचाई पर उत्सर्जित कर उन्हें मानव जीवन वाले क्षेत्रों से अलग करती है। धुआँकश आमतौर पर ऊर्ध्वाधर होते हैं, या जहाँ तक संभव हो इन्हें ऊर्ध्वाधर बनाया जाता है ताकि निकलने वाली गर्म गैसें और धुआँ बिना किसी रुकावट के बाहर निकल सके साथ ही दहन के लिए बाहरी हवा को भीतर खींचा जा सके जिसे धुआँकश प्रभाव के रूप में भी जाना जाता है। धुआँकश, बड़ी औद्योगिक परिशोधिकाओं, जीवाश्म ईंधन दहन सुविधाओं या इमारतों, भाप इंजनों और जलयानों का महत्वपूर्ण भाग हैं। 

एक धुआँकश की ऊंचाई धुआँकश प्रभाव के माध्यम से बाहरी वातावरण में दहन गैसों को स्थानांतरित करने की उसकी क्षमता को प्रभावित करती है। इसके अतिरिक्त, अधिक ऊंचाई पर प्रदूषक गैसों के फैलाव, उनके आसपास के वातावरण पर इन प्रदूषक गैसों के दुष्प्रभाव को कम कर सकता है। एक अपेक्षाकृत बड़े क्षेत्र में प्रदूषकों का फैलाव उनकी सांद्रता को कम कर सकता है और इसके फलस्वरूप प्रदूषकों का स्तर नियामक सीमाओं के भीतर बनाए रखने में मदद मिलती है।

## सन्दर्भ

## बाहरी कड़ियाँ
* CICIND - International Committee on Industrial Chimneys
* Chimney Safety Institute of America
* Power Station Konakovskaya GRES, at which chimneys serve as electricity pylons
* Article about chimney breast removal
* Chimney Maintenance Information
* European Chimney Association ECA; to find further information on chimneys
* National Association of Chimney Engineers; UK trade association for the chimney engineering industry
श्रेणी:वास्तु तत्व
श्रेणी:औद्योगिक प्रक्रियाएँ
श्रेणी:धुआँ
न्याय प्रदान एवं कानून सुधार राष्ट्रीय मिशन

जल्द न्याय दिलाने के लिए भारत में **न्याय प्रदान एवं कानून सुधार राष्ट्रीय मिशन** २३ जून २०११ को कैबिनेट की मंजूरी के साथ ही लागू हो गया है। इसका मकसद है निचली अदालतों में लटके लगभग ढाई करोड़ मामलों को पांच गुना तेजी से निपटाना। इस मिशन का लक्ष्य वर्ष 2015 तक मुकदमों के लंबित रहने की अवधि को 3 वर्ष कर देना है। फिलहाल यह 15 वर्ष है।

इस पर अगले पांच साल में 5,510 करोड़ रुपये का खर्च आएगा। इसमें से 75 प्रतिशत का वहन केंद्र और शेष का संबंधित राज्य करेंगे। पूवरेत्तर राज्यों के मामलों में केंद्र 90 प्रतिशत खर्च उठाएगा।

यह मिशन गुरुवार से लागू हो गया है, हालांकि कैबिनेट ने दिसंबर, 2009 में इसे सिद्धांत रूप से मंजूरी दे दी थी। हालांकि पूर्व में इस मिशन की समय सीमा 2012 तक रखी गई थी लेकिन अब इस अब बढ़ाकर वर्ष 2015 कर दिया गया।

## सन्दर्भ
श्रेणी:भारतीय मिशन
श्रेणी:न्याय व्यवस्था
विधिक सुधार

**विधिक सुधार** (Legal reform) में न्यायिक सुधार के साथ-साथ कानूनी ढांचे में परिवर्तन, कानूनों में सुधार, कानूनी शिक्षा में सुधार, जनता में विधिक जागरूकता लाना, न्याय का त्वरित एवं सस्ता बनाना आदि भी शामिल हैं। न्यायिक सुधार का लक्ष्य न्यायालयों में सुधार, वकालत advocacy (bar) में परिवर्तन, दस्तावेजों का रखरखाव आदि सम्मिलित है।

श्रेणी:विधि
श्रेणी:सुधार
नेक चन्द सैनी

अंगूठाकार|नेक चन्द सैनी
**नेक चन्द सैनी** चंडीगढ़ के प्रसिद्ध 'रॉक गार्डन' के शिल्पकार थे।
### सम्मान
भारत सरकार ने सन १९८४ में उन्हें भारत के चौथे सबसे बड़े नागरिक सम्मान पद्मश्री से सम्मानित किया।
वे सड़क निरीक्षक थे।
निधन
12 जून 2015 को उनकी मृत्यु हुई।

## बाहरी कड़ियाँ
* Nek Chand Foundation , includes information on Chand and pictures of the garden.
* *[http://www.folkart.org/mag/chand/chand.html Nek Chand's Story] * from The Folk Art Messenger.
* *[http://www.rawvision.com/nekchand/nekchand.html Nek Chand – the untutored genius who built a paradise] * from Raw Vision
* Recent research on Chand's work is described at www.nekchand.info  and the Liverpool School of Architecture.
* A PBS Travelogue  on Chand.
* Nek Chand's Rock Garden , and essay with photographs.
* Nek Chand page  at the John Michael Kohler Arts Center.
* Pictures and history of the garden (in French).
* The Mosaics of Nek Chand
## सन्दर्भ

श्रेणी:शिल्पकार
श्रेणी:पद्मश्री प्राप्तकर्ता
श्रेणी:चंडीगढ़ के लोग
श्रेणी:1924 में जन्मे लोग
श्रेणी:२०१५ में निधन
जवानी दीवानी

**जवानी दीवानी** 1972 में बनी हिन्दी भाषा की हास्य प्रेमकहानी फ़िल्म है। यह नरेन्द्र बेदी द्वारा निर्देशित की गई और इसमें रणधीर कपूर, जया भादुरी, बलराज साहनी और निरूपा रॉय मुख्य किरदारों में हैं। यह कादर ख़ान की संवाद लेखक के रूप में पहली फ़िल्म भी थी। इसे मुख्य तौर पर आर॰ डी॰ बर्मन द्वारा संगीतबद्ध किये गए गीतों के लिये याद किया जाता है, विशेषकर "जानेजाँ ढूंढता फिर रहा", "ये जवानी है दीवानी", "सामने ये कौन आया" और "नहीं नहीं अभी नहीं"।  

## संक्षेप
मधु (निरूपा रॉय) को अपने ठाकुर भाई (इफ़्तेख़ार) के एक कर्मचारी के बेटे रवि आनंद (बलराज साहनी) से प्यार हो जाता है। जब उनकी शादी होती है, तो ठाकुर उनके साथ सभी संबंध तोड़ लेता है। वह रवि के घर में चली जाती है, जहां वे उसके छोटे भाई विजय (रणधीर कपूर) के साथ रहते हैं। 

सालों बाद, वह एक बेटे को जन्म देती है, और अपने भाई के साथ रिश्ते सुधारने का प्रयास करती है, लेकिन कोई फायदा नहीं होता। इसके बाद, विजय, स्कूल में एक लड़की, नीता (जया भादुरी) से मिलता है, जिसमें माता-पिता की सामान्य समस्याएँ होती हैं। वह ठाकुर की बेटी निकलती है, और उसकी शादी बैनी सिन्हा (नरेन्द्र नाथ) से करने का उसके पिता ने वादा किया हुआ है।

## मुख्य कलाकार
* रणधीर कपूर — विजय आनंद
* जया भादुरी — नीता ठाकुर
* बलराज साहनी — रवि आनंद
* निरूपा रॉय — मधु आनंद
* इफ़्तेख़ार — ठाकुर
* ए के हंगल — कॉलेज प्राध्यापक
* नरेन्द्र नाथ — बैनी सिन्हा
* पेंटल — रत्तन  
* सत्येन कप्पू — मामाजी
* जगदीश राज — मिस्टर शर्मा
* विजू खोटे — मिस्टर गुप्ता
* ब्रह्म भारद्वाज — मिस्टर सिंहा
* ललिता कुमारी — श्रीमती सिंहा

## दल
* *निर्देशक* - नरेन्द्र बेदी
* *लेखक* - इंदर राज आनंद
* *निर्माता* - रमेश बहल
* *संगीतकार* - आर॰ डी॰ बर्मन
* *गीतकार* - आनंद बख्शी
* *पार्श्वगायक* - आशा भोसले, किशोर कुमार

## संगीत

* गीत "जानेजाँ ढूंढता फिर रहा" बिनाका गीत माला की 1972 वार्षिक सूची पर 26वे पायदान पर रहा। हिट फिल्म *[[ये जवानी है दीवानी]]* (2013) का शीर्षक इसी फिल्म के लोकप्रिय गीत से लिया गया है। 
## सन्दर्भ

## बाहरी कड़ियाँ
* 

श्रेणी:1972 में बनी हिन्दी फ़िल्म
श्रेणी:आर॰ डी॰ बर्मन द्वारा संगीतबद्ध फिल्में
सारा आकाश (1969 फ़िल्म)

**सारा आकाश** (अंग्रेजी: whole heaven) 1969 में बासु चटर्जी द्वारा निर्मित व निर्देशित, पारिवारिक कथा आधारित हिन्दी फिल्म है|

## संक्षेप
समर ठाकुर (राकेश) नामक कॉलेज विद्‍यार्थी आगरा में अपने पिता (ए के हंगल), माँ (दीना गाँधी), भाई (मणि कौल) व भाभी (तरला मेहता) के साथ रहता है| उसके माता-पिता की बात मान वह प्रभा (मधु) से शादी करता है| शादी के बाद उसे पता चलता है के मधु व उसके विचार नहीं मिलते और उसे घरेलु काम-काज का अनुभव नहीं है जिसे लिए दोनों में तनाव हो जाता है| शेष कहानी में दोनों में सम्बन्ध सुधरना दिखाया गया है|

## मुख्य कलाकार
* राकेश पाण्डेय - समर ठाकुर
* मधु - प्रभा समर ठाकुर
* नंदिता - मुन्नी
* ए के हंगल - श्री ठाकुर
* दीना गाँधी - श्रीमती ठाकुर
* मणि कौल - अमर ठाकुर
* तरला मेहता - श्रीमती अमर ठाकुर
* शैली शैलेन्द्र - पंडित
* जलाल अघा - दिवाकर
* आरती बोले - श्रीमती किरण दिवाकर

## दल
* *निर्देशक* - बासु चटर्जी
* *कथा* - राजेंद्र यादव
* *पटकथा* - बासु चटर्जी
* *निर्माता* - बासु चटर्जी
* *निर्माण संस्था* - सिनेये फिल्म्स
* *छायांकन* - के के महाजन
* *संगीतकार* - सलिल चौधरी

## संगीत
yuguuihuihiugyuftdytljkdsadfghjklasdftgyhuj

## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
* बासु चटर्जी को 1972 फिल्मफेयर पुरस्कार अन्तर्गत सर्वश्रेष्ठ पटकथा का तकनिकी पुरस्कार दिया गया|

## उल्लेख

## बाहरी कड़ियाँ
* 

श्रेणी:बॉलीवुड
श्रेणी:1969 में बनी हिन्दी फ़िल्म
श्रेणी:हिन्दी फ़िल्में
श्रेणी:भारतीय फ़िल्में
गणितीय सूत्र

## प्रस्तावना
गणित हमारे जीवन का अभिन्न अंग है। और सूत्र, गणित की आधार-शीला है। इसके बिना गणित को एक पंक्ति भी हल करना नामुमकिन ही नहीं वरन असम्भव है।

## गणितीय आधार चिन्ह
विश्व में गणित सिर्फ चार चिन्हों का लेखा जोखा है। इसलिए इससे डरने कि आवश्कता बिलकुल भी नहीं है।

१ - **(+) ** -- योग

२ - **(-) ** -- घटाना
     
३ - **(*) ** -- गुणा
     
४ - **(/)** -- भाग

## चिन्हों का गुणनखण्ड

गुणनखण्ड कि मात्र चार स्थितिया॑ है।
      
१ ... (+) * (+) = (+) 
     
२ ... (+) * (-) = (-) 
     
३ ... (-) * (-) = (+) 
     
४ ... (-) * (+) = (-)

;उदाहरण : 
   
(१) २ * ३ = ६
   
(२) २ * (-३) = (-६)
   
(३) (-२)*(-३) = ६
   
(४) (-२) * ३ = (-६)

## चिन्हों का भागफल
१. (-८) / (-२)= ४ 
   
२. (-८ / (२) =(-४) 
   
३. ८ / (-२) =(-४) 
   
४. ८ / २ = ४

## इन्हें भी देखें
(+) धन का चिन्ह

(-) ऋण का चिन्ह

(*) गुणा का चिन्ह

(/) भाग का चिन्ह

श्रेणी:प्रारम्भिक गणित
तकबीर

thumb|180px|एक मुसलमान अपने हाथ उठाकर प्राथना में तकबीर पढ़ता हुआ।
thumb|180px|

**तकबीर** (تَكْبِير), वाक्यांश **अल्लाहु अकबर** (ٱللَّٰهُ أَكْبَرُ) (अरबी, उर्दू, फ़ारसी : ٱللَّٰهُ أَكْبَرُ) का अरबी नाम है, जिसका हिन्दी अनुवाद आम तौर पर "अल्लाह सबसे महान है", या "अल्लाह महान है" होता है। यह एक आम इस्लामी अरबी अभिव्यक्ति है, जिसे विश्वास की एक अनौपचारिक अभिव्यक्ति या फिर औपचारिक घोषणा दोनो में समान रूप में प्रयोग किया जाता है।
इस्लामी धार्मिक दृष्टिकोण में यह एक *नारा* भी है। जिसका अर्थ **[[अल्लाह]] बहुत बडा है**।

## उपयोग
तकबीर का उपयोग, अज़ान और नमाज़ में होता है।

;इस तकबीर को कई इस्लामी या मुस्लिम देश अपने ध्वज में भी उपयोग करते हैं।


Image:Flag of Afghanistan (2013–2021).svg|अफ़ग़ानिस्तान का ध्वज, जिसमे शहादा के नीचे अल्लाहु अकबर लिखा हुआ है। 
Image:Flag of Iraq.svg|इराक़ के ध्वज पर "कूफी लिपी" में 
Image:Flag of Iran.svg|ईरान के ध्वज में 
Image:Flag of Waziristan resistance (1930s).svg|1930 के वजीरिस्तान रेसिस्टेंट मूवमेंट का ध्वज 


## सन्दर्भ

## बाहरी कड़ियाँ
* 

श्रेणी:इस्लाम
श्रेणी:नमाज़
श्रेणी:अरबी शब्द
फ़ेमस फ़ाइव

**द फ़ेमस फ़ाइव** एनिड ब्लायटन द्वारा लिखे गए बाल उपन्यासों की एक श्रृंखला का नाम है। इस सीरीज़ की पहली किताब "फ़ाइव ऑन ए ट्रेज़र आइलैन्ड" 1942 में रिलीज़ हुई थी।

श्रेणी:बाल साहित्य
श्रेणी:अंग्रेजी उपन्यास
आखन विश्वविद्यालय

300px|right|thumb| आखन विश्वविद्यालय का मुख्य भवन 
**आखन विश्वविद्यालय** (RWTH Aachen University) जर्मनी के आखन कस्बे में स्थित एक अनुसंधान विश्वविद्यालय है। इसके १०१ प्रोग्रामों में कोई ३३००० विद्याथी शिक्षा ले रहे हैं।

## बाहरी कड़ियाँ
* आखन: टेक्नीकल एजुकेशन का मक्का
* RWTH Aachen (English version)
* University Hospital (English version)
* fva.rwth-aachen.de
* Idaflieg.de

श्रेणी:जर्मनी के विश्वविद्यालय
श्रेणी:तकनीकी विश्वविद्यालय
रायोन

**रायोन** (रूसी: райо́н) पुराने सोवियत संघ के देशों के एक प्रशासनिक विभाग को कहते हैं जो लगभग ज़िले के बराबर होते हैं। सोवियत संघ के ख़ात्मे के बाद रायोन रोमानिया, अज़रबैजान, बेलारूस, लातविया, मोल्दोवा, रूस, यूक्रेन और ट्रांसनिस्त्रिया के ज़िलों को "रायोन" कहा जाता है।

## शब्द की जड़ें
"रायोन" शब्द फ़्रांसिसी भाषा के "rayon" शब्द से आया है, जिसका अर्थ है मधुमाखी का छत्ता। जिस तरह से इन छत्तों में छोटे-छोटे ख़ाने होते हैं, उसी तरह रायोन भी किसी देश के छोटे-छोटे विभाग होते हैं।

## इन्हें भी देखें
* सोवियत संघ
* ज़िला

श्रेणी:रूस
श्रेणी:प्रशासन
श्रेणी:प्रशासनिक विभाग
श्रेणी:हिन्दी विकि डीवीडी परियोजना
श्रेणी:देशीय उपविभागों के प्रकार
महाश्वान तारामंडल

**महाश्वान** (संस्कृत अर्थ: बड़ा कुत्ता) या **कैनिस मेजर** (Canis Major) एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। पुरानी खगोलशास्त्रिय पुस्तकों में इसे अक्सर शिकारी तारामंडल के शिकारी के पीछे चलते हुए एक कुत्ते के रूप में दर्शाया जाता था। रात के आसमान का सबे रोशन तारा, व्याध तारा, भी इसमें शामिल है और चित्रों में काल्पनिक कुत्ते की नाक पर स्थित है।

## अन्य भाषाओं में
अंग्रेज़ी में महाश्वान तारामंडल को "कैनिस मेजर कॉन्स्टॅलेशन" (Canis Major constellation) कहा जाता है। फ़ारसी में इसे "सग बुज़ुर्ग" (سگ بزرگ), अर्थ: बड़ा कुत्ता) कहा जाता है। मराठी में इसे "बृहल्लुब्धक" कहा जाता है। अरबी में इसे "अल-कल्ब अल-अकबर" (الكلب الأكبر) कहा जाता है।

## तारे
महाश्वान तारामंडल में ३२ तारे हैं जिन्हें बायर नाम दिए जा चुके हैं। इनमें से ४ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। पूरे ब्रह्माण्ड में अब तक सब से बड़ा मिला तारा वी वाई महाश्वान (वी वाई कैनिस मेजोरिस) भी इसी तारामंडल में पाया गया है और इसका व्यास (डायामीटर) हमारे सूरज से लगभग दो हज़ार गुना है। इस तारामंडल के कुछ अन्य ख़ास तारे और उनका चमकीलापन (निरपेक्ष कान्तिमान) इस प्रकार हैं -

## चित्रदीर्घा

Mahashvaan (Canis Majoris).png|महाश्वान तारामंडल (हिन्दी नामों के साथ)
Canis Major & Minor & Lepus.gif|आकाश के इस चित्र के बीच में महाश्वान तारामंडल एक कुत्ते के रूप में दिख रहा है; सबसे रोशन तारा कुत्ते की नाक पर मौजूद व्याध तारा है


## इन्हें भी देखें
* तारामंडल
* व्याध तारा
* ऍप्सिलन महाश्वान तारा
* वी वाई महाश्वान तारा
* शिकारी तारामंडल
* हीनश्वान तारामंडल

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
वी वाई महाश्वान

[thumb|वी वाई महाश्वान हमारे [सूरज से लगभग दो हज़ार गुना बड़ा है]]
**वी वाई महाश्वान** (बायर नाम: VY CMa) महाश्वान तारामंडल में स्थित एक लाल परमदानव तारा जो पूरे पूरे ब्रह्माण्ड में अब तक सब से बड़ा मिला तारा है। इसका व्यास (डायामीटर) १८०० से २१०० सौर व्यास के बराबर है, यानी हमारे सूरज के व्यास से लगभग दो हज़ार गुना। वी वाई महाश्वान पृथ्वी से ४,९०० प्रकाश-वर्ष की दूरी पर है। यह तारा इतना बड़ा है के अगर पृथ्वी के सौर मंडल से सूरज हटाकर इसे रख दिया जाए तो शनि की कक्षा तक की जगह इसी तारे के अन्दर हो जाए।

## अन्य भाषाओँ में
अंग्रेज़ी में वी वाई महाश्वान को "वी वाई कैनिस मेजोरिस" (VY Canis Majoris) कहते हैं।

## इन्हें भी देखें
* महाश्वान तारामंडल
* परमदानव तारे

श्रेणी:परमदानव तारे
श्रेणी:तारे
श्रेणी:महाश्वान तारामंडल
श्रेणी:हिन्दी विकि डीवीडी परियोजना
नाब्रो ज्वालामुखी

**नाब्रो ज्वालामुखी** एक मिश्रित ज्वालामुखी है जो पूर्वी अफ़्रीका के इरीट्रिया देश में स्थित है। भौगोलिक दृष्टि से यह अफ़र द्रोणी में स्थित है जो स्वयं महान दरार घाटी का एक हिस्सा है। नाब्रो ज्वालामुखी लाल सागर के काफ़ी पास पड़ता है। ठीक नाब्रो से दक्षिण में इथियोपिया में मल्लाहले नाम का एक ज्वालामुखी भी है।

## सन् २०११ का विस्फोट
नाब्रो एक लगभग मृत ज्वालामुखी माना जाता था क्योंकि पूरे इतिहास में कभी उसके फटने का कोई वर्णन नहीं है। फिर भी १३ जून २011 को आधी रात के ज़रा बाद कुछ हलके भूकम्पों के बाद यह ज्वालामुखी फट पड़ा। इस से निकलता राख और धुएं का बादल आसमान में १५ किमी की ऊंचाई तक उठ गया और सैंकड़ों किलोमीटर तक फैल गया। २५ जून तक इस विस्फोट के नतीजे में ६ लोगों की जाने जा चुकी थीं और यह पृथ्वी के वातावरण में मापी गयी सल्फर डाइआक्साइड की सबसे ज़्यादा मात्रा उगल चुका था।

## सन्दर्भ
 

## इन्हें भी देखें
* मिश्रित ज्वालामुखी

श्रेणी:ज्वालामुखी
श्रेणी:हिन्दी विकि डीवीडी परियोजना
श्रेणी:दो हज़ारी
श्रेणी:इरित्रिया के पर्वत
यूरेशियाई प्लेट

**यूरेशियाई प्लेट** एक भौगोलिक प्लेट है जिसपर यूरेशिया (जिसमें यूरोप और एशिया के महाद्वीप आते हैं) का ज़्यादातर भूभाग और उसके इर्द-गिर्द के समुद्र का कुछ क्षेत्र स्थित है। इसके पश्चिम में उत्तर अमेरिकी प्लेट, दक्षिण-पश्चिम में अफ़्रीकी प्लेट, दक्षिण में अरबी प्लेट और हिन्द-ऑस्ट्रेलियाई प्लेट और पूर्व में फिर उत्तर अमेरिकी प्लेट है।
thumb|300px|
## इन्हें भी देखें
* प्लेट विवर्तनिकी

श्रेणी:हिन्दी विकि डीवीडी परियोजना
श्रेणी:भौगोलिक प्लेटें
श्रेणी:एशिया का भूविज्ञान
श्रेणी:यूरोप का भूविज्ञान
अरबी प्लेट

thumb|right|300px|

**अरबी तख़्ता** एक भौगोलिक प्लेट है जिसपर अरबी प्रायद्वीप, तुर्की के कुछ भाग और इर्द-गिर्द के समुद्र का कुछ क्षेत्र स्थित है। इसके पूर्व में हिन्द-ऑस्ट्रेलियाई प्लेट, दक्षिण में अफ़्रीकी प्लेट और उत्तर में यूरेशियाई प्लेट और आनातोलियाई प्लेट स्थित है।

यह एक छोटी प्लेट है जो वर्तमान समय में ईराकी प्लेट से टकरा रही है और इसकी हिन्द-ऑस्ट्रेलियाई प्लेट के साथ बनने वाली सीमा को ओवेन फ्रैक्चर ज़ोन कहते हैं।

## इन्हें भी देखें
* प्लेट विवर्तनिकी

## सन्दर्भ

श्रेणी:हिन्दी विकि डीवीडी परियोजना
श्रेणी:भौगोलिक प्लेटें
श्रेणी:एशिया का भूविज्ञान
श्रेणी:अफ़्रीका का भूविज्ञान
हिन्द-ऑस्ट्रेलियाई प्लेट

thumb|300px|
**हिन्द-ऑस्ट्रेलियाई प्लेट** एक मुख्य भौगोलिक प्लेट है जिसपर ऑस्ट्रेलिया का महाद्वीप, भारतीय उपमहाद्वीप का अधिकाँश हिस्सा और इर्द-गिर्द का बड़ा समुद्री क्षेत्र स्थित है। यह प्लेट धीरे-धीरे दो प्लेटों में टूट रहा है जिन्हें भारतीय प्लेट और ऑस्ट्रेलियाई प्लेट कहा जाता है। हिन्द-ऑस्ट्रेलियाई प्लेट के यूरेशियाई प्लेट के साथ टकराव से ही हिमालय पर्वत बने हैं। हिन्द-ऑस्ट्रेलियाई प्लेट का कुछ हिस्सा यूरेशियाई प्लेट के नीचे घुसकर उसे ऊंचाई पर उठा चुका है जिस से तिब्बत का पठार बना है।

हिन्द-ऑस्ट्रेलियाई प्लेट पूर्व में यूरेशियाई प्लेट, पूर्व में प्रशांत प्लेट, दक्षिण में अंटार्कटिक प्लेट और पश्चिम में अफ़्रीकी और अरबी प्लेट स्थित हैं।

## इन्हें भी देखें
* प्लेट विवर्तनिकी

श्रेणी:भौगोलिक प्लेटें
श्रेणी:हिन्दी विकि डीवीडी परियोजना
श्रेणी:एशिया का भूविज्ञान
श्रेणी:ओशिआनिया का भूविज्ञान
अफ़ार द्रोणी

thumb|210px|अफ़ार द्रोणी का नक़्शा
thumb|210px|डनाकील रेगिस्तान का एक दृश्य
**अफ़ार द्रोणी**, **डनाकील द्रोणी** या **अफ़ार त्रिकोण** अफ़्रीका के सींग के पास स्थित एक धंसा हुआ इलाक़ा है जो तीन देशों (इरीट्रिया, इथियोपिया और जिबूटी) में फैली हुई है। यह एक बंद जलसम्भर है जिसमें सिर्फ़ एक नदी (अवाश नदी) दाख़िल होती है जिसका पानी कुछ खारी झीलों में रुक जाता है। अफ़र द्रोणी महान दरार घाटी का सुदूर उत्तर-पूर्वी हिस्सा है।

## विवरण
अफ़्रीका का सबसे निचला बिंदु इस द्रोणी में स्थित असल झील में पाया जाता है और समुद्रतल से १५५ मीटर नीचे है। यहाँ डनाकील रेगिस्तान भी मौजूद है। अफ़ार द्रोणी में दल्लोल नाम की बस्ती भी स्थित है जो दुनिया की सब से गरम जगहों में से मानी जाती है। यहाँ बारिशों का मौसम सितम्बर से मार्च तक चलता है और सबसे कम तापमान २५ डिग्री सेंटीग्रेड तक जाता है। गर्मियाँ मार्च से सितम्बर तक चालतो हैं जब तापमान ४८ डिग्री तक पहुँच जाता है।

## नए सागर का जन्म
२००५ में एक ब्रिटिश-इथियोपियन वैज्ञानिक दस्ते ने तीन हफ़्तों में अफ़ार द्रोणी में एक ८ मीटर बड़ी खाई फटते हुए देखी। यह खाई ज़मीन के नीचे प्लेट विवर्तनिकी से प्लेट हिलने का एक स्पष्ट संकेत था। वैज्ञानिकों का मानना है के इस प्रतिक्रिया से अंत में जाकर अफ़्रीका का पूर्वी हिस्सा मुख्य अफ़्रीका के महाद्वीप से अलग हो जाएगा और इनके बीच एक नया समुद्र बन जाएगा। हमारे युग में जो अफ़ार द्रोणी है वह करोड़ों वर्ष बाद इस नए समुद्र के फ़र्श का हिस्सा होगा।

## इन्हें भी देखें
* बन्द जलसम्भर
* नमक के मैदान

## सन्दर्भ


श्रेणी:द्रोणियाँ
श्रेणी:अफ़ार प्रदेश
श्रेणी:इथियोपिया का भूगोल
श्रेणी:इरित्रिया का भूगोल
श्रेणी:जिबूती का भूगोल
श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
अफ़्रीकी प्लेट

thumb|right|300px|
**अफ़्रीकी प्लेट** एक भौगोलिक प्लेट है जिसपर अफ़्रीका का महाद्वीप और उसके इर्द-गिर्द के समुद्र का कुछ क्षेत्र स्थित है। इसके उत्तर में यूरेशियाई प्लेट, पूर्वोत्तर में अरबी प्लेट, पूर्व में हिन्द-ऑस्ट्रेलियाई प्लेट, दक्षिण में अंटार्कटिक प्लेट, पश्चिम में दक्षिण अमेरिकी प्लेट और पश्चिमोत्तर में उत्तर अमेरिकी प्लेट है।

## इन्हें भी देखें
* प्लेट विवर्तनिकी

श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
श्रेणी:भौगोलिक प्लेटें
श्रेणी:अफ़्रीका का भूविज्ञान
थिंकपैड

**थिंकपैड** एक लैपटॉप कंप्यूटरों की श्रेणी का एक ब्राण्ड है, जिसे मूलतः डिज़ाइन एवं उत्पादन आईबीएम ने किया है। इन्हें अपने काले रूप के कारण प्रसिद्धि मिली, जो कंपनी ने एक परंपरागत जापानी लंचबॉक (बेन्टो) के ऊपर बनाया था। आरंभिक २००५ वर्ष तक थिंकपैड का उत्पादन एवं मार्किटिंग लेनोवो ने की थी और बाद में आईबीएम के कंप्यूटर विभाग को ही खरीद लिया था। अपनी विश्वसनीयता, गुणवत्ता, सहनशीलता और प्रदर्शन के लिए प्रसिद्ध, थिंकपैड व्यापारों, निगमों और स्कूलों के साथ ही अंतरिक्ष कार्यों में भी प्रयोग किया गया है। अंतरराष्ट्रीय अंतरिक्ष स्टेशन पर उपयोग के लिए केवल यही प्रमाणित लैपटॉप घोषित है।

## सन्दर्भ

## बाहरी कड़ियाँ

* ThinkPad Reference
* ThinkPad notebooks and laptops from Lenovo
* Finding and Using the Recovery CD sets
* Collection of User Manuals for Thinkpads from Manualsmania
* ThinkWiki, Linux on ThinkPad.
* ThinkPad.org, ThinkPad enthusiast website.

श्रेणी:आईबीएम लैपटॉप
श्रेणी:लेनोवो लैपटॉप
श्रेणी:लैपटॉप
श्रेणी:१९९२ के इलेक्ट्रॉनिक उत्पाद
अंटार्कटिक प्लेट

thumb|right|300px|
**अंटार्कटिक तख़्ता** एक भौगोलिक प्लेट है जिसपर अन्टार्कटिका का महाद्वीप और उसके इर्द-गिर्द के महासागर का क्षेत्र स्थित है। इसकी सीमा नाज़का प्लेट, दक्षिण अमेरिकी प्लेट, अफ़्रीकी प्लेट, हिन्द-ऑस्ट्रेलियाई प्लेट, स्कोशिया प्लेट और प्रशांत प्लेट से मिलती है।

## इन्हें भी देखें
* प्लेट विवर्तनिकी

श्रेणी:भौगोलिक प्लेटें
श्रेणी:हिन्दी विकि डीवीडी परियोजना
श्रेणी:अंटार्कटिका का भूगोल
श्रेणी:अंटार्कटिका का भूविज्ञान
प्रशांत प्लेट

thumb|right|300px|
**प्रशांत प्लेट** एक भौगोलिक प्लेट है जिसके ऊपर प्रशांत महासागर का अधिकाँश हिस्सा स्थित हैं। इसका क्षेत्रफल १०.३ करोड़ वर्ग किलोमीटर है और यह पृथ्वी का सबसे बड़ा भौगोलिक प्लेट है। इस प्लेट की सीमा उत्तर में उत्तर अमेरिकी प्लेट से, पूर्व में नाज़का, हुआन दे फ़ूका और कोकोस प्लेट से, दक्षिण में अंटार्कटिक प्लेट से और पश्चिम में फ़िलिपीन सागर और हिन्द-ऑस्ट्रेलियाई प्लेट से मिलती है।

## इन्हें भी देखें
* प्लेट विवर्तनिकी

श्रेणी:हिन्दी विकि डीवीडी परियोजना
श्रेणी:भौगोलिक प्लेटें
कैरीबियाई प्लेट

thumb|300px|कैरीबियाई तख़्ता इस नक़्शे के ठीक बीच में है
**कैरीबियाई प्लेट** एक भौगोलिक प्लेट है जिसके ऊपर कैरीबियन सागर और मध्य अमेरिका के कुछ भाग स्थित हैं। इस प्लेट का क्षेत्रफल ३२ लाख वर्ग किमी है। इसकी सीमाएँ उत्तर अमेरिकी प्लेट, दक्षिण अमेरिकी प्लेट, नाज़का प्लेट और कोकोस प्लेट को लगती हैं। इन सीमाओं पर कई ज्वालामुखी स्थित हैं और कभी-कभी भूकंप भी आते हैं।

## इन्हें भी देखें
* प्लेट विवर्तनिकी

श्रेणी:भौगोलिक प्लेटें
श्रेणी:हिन्दी विकि डीवीडी परियोजना
हुआन दे फ़ूका प्लेट

thumb|300px|हुआन दे फ़ूका प्लेट का नक़्शा - लाल बिंदु इस प्लेट से सम्बंधित भूकंप हैं
**हुआन दे फ़ूका प्लेट** एक भौगोलिक प्लेट है जिसके ऊपर उत्तरपूर्वी प्रशांत महासागर का छोटा सा हिस्सा और उत्तर अमेरिका के महाद्वीप के सुदूर पश्चिमी भाग का कुछ हिस्सा स्थित है। यह पृथ्वी के सारे भौगोलिक तख़्तों में सब से छोटा है। करोड़ों वर्ष पूर्व एक बहुत बड़ा फारालोन प्लेट हुआ करता था जो उत्तर अमेरिकी प्लेट से टकराया और धीरे-धीरे उसके नीचे धंस गया। अब उसके कुछ बचेकुचे हिस्से हैं जिसमें से एक हुआन दे फ़ूका प्लेट है और दूसरा कोकोस प्लेट है। हुआन दे फ़ूका प्लेट के ख़ुद तीन हिस्से बन रहें हैं - जिनके उत्तरी हिस्से को "ऍक्स्प्लोरर प्लेट" और दक्षिणी हिस्से को "गोर्दा प्लेट" कहा जाता है।

## इन्हें भी देखें
* प्लेट विवर्तनिकी

श्रेणी:भौगोलिक प्लेटें
श्रेणी:हिन्दी विकि डीवीडी परियोजना
कोकोस प्लेट

thumb|300px|कोकोस प्लेट इस नक़्शे के लगभग बीच में स्थित है
**कोकोस प्लेट** एक भौगोलिक प्लेट है जो मध्य अमेरिका के पश्चिमी तट से मिले हुए प्रशांत महासागर के नीचे स्थित है। करोड़ों वर्ष पूर्व एक बहुत बड़ा फारालोन प्लेट हुआ करता था जो उत्तर अमेरिकी प्लेट से टकराया और धीरे-धीरे उसके नीचे धंस गया। अब उसके कुछ बचेकुचे हिस्से हैं जिसमें से एक हुआन दे फ़ूका प्लेट है और दूसरा कोकोस प्लेट है।

## इन्हें भी देखें
* प्लेट विवर्तनिकी

श्रेणी:भौगोलिक प्लेटें
श्रेणी:हिन्दी विकि डीवीडी परियोजना
नाज़का प्लेट

thumb|right|300px|
**नाज़का प्लेट** एक भौगोलिक प्लेट है जो दक्षिण अमेरिका के पश्चिमी तट से मिले हुए प्रशांत महासागर के नीचे स्थित है। इसका नाम पेरू के नाज़का क्षेत्र पर पड़ा है। इसी प्लेट के दक्षिण अमेरिकी प्लेट के साथ टकराने से ऐन्डीज़ पर्वत शृंखला बनी है।

## इन्हें भी देखें
* प्लेट विवर्तनिकी

श्रेणी:भौगोलिक प्लेटें
श्रेणी:हिन्दी विकि डीवीडी परियोजना
फ़िलिपीन सागर प्लेट

thumb|right|300px|
**फ़िलिपीन सागर प्लेट** एक भौगोलिक प्लेट है जो फ़िलिपीन्ज़ के पूर्व के फ़िलिपीन सागर के नीचे स्थित है।

## इन्हें भी देखें
* प्लेट विवर्तनिकी
* फ़िलिपीन सागर

## सन्दर्भ

श्रेणी:हिन्दी विकि डीवीडी परियोजना
श्रेणी:भौगोलिक प्लेटें
श्रेणी:फ़िलिपीन्ज़ का प्राकृतिक इतिहास
श्रेणी:ताइवान का प्राकृतिक इतिहास
उत्तर अमेरिकी प्लेट

thumb|right|375px|
**उत्तर अमेरिकी प्लेट** एक भौगोलिक प्लेट है जिसपर उत्तर अमेरिका के महाद्वीप का अधिकाँश हिस्सा, ग्रीनलैण्ड, क्यूबा और बहामास स्थित हैं। इसी प्लेट पर जापान, साइबेरिया और आइसलैंड के कुछ हिस्से भी स्थित हैं। अंध महासागर का उत्तर-पूर्वी हिस्सा और उत्तरध्रुवीय महासागर का भी कुछ भाग इसपर स्थित है। इस प्लेट की सीमा उत्तर, पश्चिम और पूर्व में यूरेशियाई प्लेट, दक्षिण में अफ़्रीकी और दक्षिण अमेरिकी प्लेट और दक्षिण-पश्चिम में हुआन दे फ़ूका और कोकोस प्लेट से लगती है।

## इन्हें भी देखें
* प्लेट विवर्तनिकी

श्रेणी:भौगोलिक प्लेटें
श्रेणी:हिन्दी विकि डीवीडी परियोजना
श्रेणी:उत्तर अमेरिका का भूविज्ञान
स्कोश्या प्लेट

thumb|right|300px|
**स्कोश्या प्लेट** एक भौगोलिक प्लेट है जो दक्षिणी अंध महासागर के नीचे स्थित है। इसके उत्तर में दक्षिण अमेरिकी प्लेट है और इसके दक्षिण और पूर्व में अंटार्कटिक प्लेट है।

## इन्हें भी देखें
* प्लेट विवर्तनिकी

श्रेणी:भौगोलिक प्लेटें
श्रेणी:हिन्दी विकि डीवीडी परियोजना
भारतीय प्लेट

thumb|right|
**भारतीय तख़्ता** एक भौगोलिक प्लेट है जिसपर भारतीय उपमहाद्वीप का अधिकाँश हिस्सा और इर्द-गिर्द का बड़ा समुद्री क्षेत्र स्थित है। यह गोंडवानालैंड नाम के प्राचीन महाद्वीप का हिस्सा था जो अलग होकर उत्तर की ओर बढ़ा और अपने वर्तमान स्थान पर जा पहुँचा। लगभग ५.५ करोड़ वर्ष पूर्व यह ऑस्ट्रेलियाई प्लेट से जा जुड़ा और इस जुड़े हुए प्लेट को एक साथ हिन्द-ऑस्ट्रेलियाई प्लेट बुलाया जाता है। इंडियन प्लेट में अधिकांश दक्षिण एशिया शामिल हैं - यानी भारतीय उपमहाद्वीप- और हिंद महासागर के नीचे बेसिन का एक हिस्सा, जिसमें दक्षिण चीन और पश्चिमी इंडोनेशिया के हिस्से शामिल हैं, और लद्दाख, कोहिस्तान और बलूचिस्तान को शामिल करते हुए इसका विस्तार किया जा रहा है।

भारत और नेपाल के बीच सीमा के साथ यूरेशियाई प्लेट के साथ टक्कर ने तिब्बती पठार और हिमालय पर्वत का निर्माण करने वाली ओरोजेनिक बेल्ट का गठन किया।

## इन्हें भी देखें
* प्लेट विवर्तनिकी

## सन्दर्भ

श्रेणी:भौगोलिक प्लेटें
श्रेणी:हिन्दी विकि डीवीडी परियोजना
श्रेणी:भूगोल
श्रेणी:प्लेट विवर्तनिकी
आनातोलियाई प्लेट

thumb|right|आनातोलियाई प्लेट
**आनातोलियाई प्लेट** एक भौगोलिक प्लेट है जिसपर तुर्की के देश का अधिकाँश हिस्सा स्थित है। उत्तर की तरफ़ यह यूरेशियाई प्लेट से और दक्षिण की तरफ़ अफ़्रीकी और अरबी प्लेट से सीमा लगाती है।

## इन्हें भी देखें
* प्लेट विवर्तनिकी

श्रेणी:भौगोलिक प्लेटें
श्रेणी:हिन्दी विकि डीवीडी परियोजना
दक्षिण अमेरिकी प्लेट

thumb|right|300px|
**दक्षिण अमेरिकी प्लेट** एक भौगोलिक प्लेट है जिसपर दक्षिण अमेरिका का महाद्वीप और अंध महासागर का एक बहुत बड़ा हिस्सा स्थित है। इसकी सीमा दक्षिण में अंटार्कटिक प्लेट और स्कोश्या प्लेट, पश्चिम में नाज़का प्लेट, उत्तर में उत्तर अमेरिकी प्लेट और कैरीबियाई प्लेट और पूर्व में अफ़्रीकी प्लेट से मिलती है। इसके पश्चिमी भाग में नाज़का प्लेट से टकराव की वजह से एन्डीज़ पर्वत शृंखला ने जन्म लिया है।

## इन्हें भी देखें
* प्लेट विवर्तनिकी

श्रेणी:भौगोलिक प्लेटें
श्रेणी:हिन्दी विकि डीवीडी परियोजना
कोरा कागज़ (1974 फ़िल्म)

अंगूठाकार|लता मंगेशकर- कोरा कागज़ की पार्श्व गायिका

**कोरा कागज़** (अंग्रेजी: Blank paper) 1974 में बनी हिन्दी फिल्म है। यह प्रमुख अभिनेत्री सुचित्रा सेन द्वारा अभिनीत बांगला फिल्म *सात पाके बंधा* (1963) का हिन्दी रूपांतरण है।

## संक्षेप
प्रोफेसर सुकेश दत्त (विजय आनंद) और अर्चना गुप्ता (जया बच्चन) मुंबई में बेस्ट बस सेवा से यात्रा करते समय अचानक मुठभेड़ में एक दूसरे से मिलते हैं। अर्चना के पिता सुकेश को पसंद करते हैं और अर्चना और सुकेश दोनों भी एक दूसरे के प्रति आकर्षित हो जाते हैं और शादी कर लेते हैं। अर्चना की मां सुकेश की मामूली आय के कारण उसे पसंद नहीं करती है। वह उनकी संपन्नता के बारे में कहानियां बनाती है, जो सुकेश को नाराज करती है। वह उनके जीवन में दखल देती है और घर के लिए चीजें खरीदती है। यह उसके अहंकार को चोट पहुंचाता है। इन सभी बातों के परिणामस्वरूप अर्चना और सुकेश के बीच कड़वाहट आ जाती है और वे अलग होने का फैसला करते हैं। अर्चना अपने माता-पिता के साथ रहने चली जाती है, जबकि सुकेश स्थानांतरित हो जाता है। अर्चना का परिवार उसे सुकेश को भूल जाने और पुनर्विवाह करने के लिए कहता है, जो अर्चना को मुश्किल लगता है क्योंकि उसके मन में अभी भी सुकेश के लिए भावनाएं हैं। वह सांत्वना पाने के लिए शिक्षक के रूप में काम करने के लिए दूर जाती है। एक दिन संयोग से सुकेश और अर्चना रेलवे वेटिंग रूम में मिल जाते हैं। वहां वे अपनी गलतफहमियों और शिकायतों का समाधान करते हैं। वे खुशी से जीने के लिए फिर से मिलते हैं।

## चरित्र

## मुख्य कलाकार
* विजय आनंद - प्रोफ़ेसर सुकेश दत्त
* जया भादुरी - अर्चना गुप्ता
* ए के हंगल - प्रिंसिपल गुप्ता
* अचला सचदेव - श्रीमती गुप्ता
* नाज़नीन - अरुणा गुप्ता
* दिनेश हिंगू - गोविंद गुप्ता
* रमेश देव - अर्चना का चाचा
* सीमा - अर्चना की चाची
* सुलोचना लाटकर - सुकेश की चाची
* मास्टर शाहिद - दीपक
* देवेन वर्मा - द्रोणाचार्य

## दल
* *निर्देशक* - अनिल गाँगुली
* *कथा* - आशुतोष मुख़र्जी
* *पटकथा* - सुरेंद्र शैलज
* *संवाद* - एम् जी हशमत
* *निर्माता* - सनत कोठारी
* *छायांकन* - बिपिन गज्जर
* *कला निर्देशक* - अब्दुल रहीम
* *नृत्य निर्देशक* - सुरेश भट्ट, प्रवीण कुमार
* *संगीतकार* - कल्याणजी-आनंदजी
* *गीतकार* - एम् जी हशमत
* *पार्श्वगायक* - किशोर कुमार, लता मंगेशकर

## संगीत
* गीत "मेरा जीवन कोरा कागज़" बिनाका गीत माला की 1974 वार्षिक सूची का 'शिखर' गीत रहा। 

## रोचक तथ्य

## परिणाम
### बौक्स ऑफिस

### समीक्षाएँ

## नामांकन और पुरस्कार
* राष्ट्रीय फ़िल्म पुरस्कार
:* मनोरंजन से भरपूर सबसे लोकप्रिय फिल्म
:* लता मंगेशकर - सर्वश्रेष्ठ पार्श्वगायिका पुरस्कार - "रूठे रूठे पिया" गाने के लिए
* फिल्मफेयर पुरस्कार विजयी
:* जया भादुड़ी - सर्वश्रेष्ट अभिनेत्री
:* कल्याणजी आनंदजी - सर्वश्रेष्ठ संगीतकार
* फिल्मफेयर पुरस्कार नामांकन
:* सर्वश्रेष्ठ फ़िल्म
:* सर्वश्रेष्ठ निर्देशक - अनिल गाँगुली
:* सर्वश्रेष्ठ कथा - आशुतोष मुखर्जी
:* सर्वश्रेष्ठ गीतकार - एम् जी हशमत गीत "मेरा जीवन कोरा कागज़" के लिए
:* सर्वश्रेष्ठ पार्श्वगायक - किशोर कुमार "मेरा जीवन कोरा कागज़" गाने के लिए
* बंगाल फिल्म जर्नलिस्ट असोसिएशन पुरस्कार
:* लता मंगेशकर - सर्वश्रेष्ठ पार्श्वगायिका, हिंदी विभाग में
:* किशोर कुमार - सर्वश्रेष्ठ पार्श्वगायक, हिंदी विभाग में
:* कल्याणजी आनंदजी - सर्वश्रेष्ठ संगीत निर्देशक, हिंदी विभाग में
:* एम् जी हशमत - सर्वश्रेष्ठ गीतकार, हिंदी विभाग में

## स्रोत

## बाहरी कड़ियाँ
* 

श्रेणी:बॉलीवुड
श्रेणी:1974 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
नरतुरंग तारामंडल

**नरतुरंग** (संस्कृत अर्थ: नर और घोड़े का मिश्रण) या **सॅन्टौरस** खगोलीय गोले के दक्षिणी भाग में स्थित एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। पुराने यूनानी ग्रंथों में इसे एक आधे आदमी और आधे घोड़े के शरीर वाले प्राणी के रूप में दर्शाया जाता था। पृथ्वी से सूरज के बाद सबसे नज़दीकी तारा, मित्रक (अल्फ़ा सॅन्टौरी) इसी तारामंडल में स्थित है।

## अन्य भाषाओं में
अंग्रेज़ी में नरतुरंग तारामंडल को "सॅन्टौरस कॉन्स्टॅलेशन" (Centaurus constellation) कहा जाता है।

## तारे
नरतुरंग तारामंडल में ६९ तारे हैं जिन्हें बायर नाम दिए जा चुके हैं। इनमें से १३ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इसी तारामंडल में मित्रक (अल्फ़ा सॅन्टौरी) है जो दरअसल एक तीन तारों का गुट है, जिनमें से एक प्रोक्सिमा सॅन्टौरी सूरज का सब से समीपी पड़ौसी तारा है। नरतुरंग तारामंडल में कुछ अन्य दिलचस्प खगोलीय वस्तुएँ भी हैं -
* बी॰पी॰ऍम॰ ३७०९३ नाम का एक सफ़ेद बौना तारा जिसमें कार्बन के परमाणुओं ने मिलकर एक मणिभ (क्रिस्टल) ढांचा बना लिया है। हीरे में भी कार्बन मणिभ ढांचा बना लेता है, हालांकि इस तारे में ढांचा हीरे से अलग है। बीटल्ज़ नाम के मशहूर पॉप-संगीतकारों का एक गाना था "लूसी इन द स्काए विद डाय्मन्ड्ज़ (आसमान में हीरों के साथ लूसी नाम की स्त्री/लड़की)", इसलिए इस तारे को अनौपचारिक रूप से "लूसी" का नाम दे दिया गया है।
* ओमेगा सॅन्टौरी (ω Centauri) नाम का एक गोल तारागुच्छ, जो आकाशगंगा (हमारी गैलेक्सी) का सबसे बड़ा गोल तारागुच्छ है।
* बेटा सॅन्टौरी (β Centauri) या हदर, जो एक बहुत ही रोशन नीला-सफ़ेद दानव तारा है।

## इन्हें भी देखें
* मित्रक तारा
* तारामंडल

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
शर्मिष्ठा तारामंडल

thumb|200px|शर्मिष्ठा तारामंडल
thumb|200px|शर्मिष्ठा तारामंडल एक कुर्सी पर बैठी स्त्री के काल्पनिक रूप में (सन् १८२५ में खेंचा गया चित्र)
**शर्मिष्ठा** (संस्कृत अर्थ: सुंदरी) या **कैसिओपिया** एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। उत्तर आकाश में सप्तऋषि के बाद सबसे आसानी से पहचाना जाने वाला नक्षत्र है यह । ध्रुव तारे से अगर आप एक सीधी रेखा खींचें तो वह शर्मिष्ठा के पहले दो तारों से मिल जाएगी। भारतीय मिथकों में शर्मिष्ठा दैत्यों के राजा वृषपर्व की पुत्री के रूप में वर्णित की गयी है। पुराने यूनानी ग्रंथों में इसका नाम कैसिओपिया नाम की सुन्दर पर घमंडी रानी पर रखा गया जो अपनी सुन्दरता की डींगे हांका करती थी।

## अन्य भाषाओं में
अंग्रेज़ी में शर्मिष्ठा तारामंडल को "कैसिओपिया कॉन्स्टॅलेशन" (Cassiopeia constellation) कहा जाता है। अरबी और फ़ारसी में इसे "ज़ात अल-कुर्सी" () कहा जाता है, जिसका अर्थ है "कुर्सी पर बैठी हुई स्त्री"।

## तारे
शर्मिष्ठा तारामंडल में ५३ तारे हैं जिन्हें बायर नाम दिए जा चुके हैं। इनमें से ३ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। अल्फ़ा कैसिओपिये (बायर नाम: α Cassiopeiae या α Cas) इसका सबसे रोशन तारा है और इसका सापेक्ष कान्तिमान २.२४ मैग्निट्यूड है। अगर हम किसी तरह मित्रक तारे (अल्फ़ा सन्टौरी) पर पहुँच कर पृथ्वी के सूरज की तरफ़ देखें तो वह शर्मिष्ठा तारामंडल में ही नज़र आएगा।

## इन्हें भी देखें
* तारामंडल

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
हीनश्वान तारामंडल

thumb|200px|हीनश्वान तारामंडल
**हीनश्वान** (संस्कृत अर्थ: छोटा कुत्ता) या **कैनिस माइनर** एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। पुरानी खगोलशास्त्रिय पुस्तकों में इसे और महाश्वान तारामंडल को अक्सर शिकारी तारामंडल के शिकारी के पीछे चलते हुए दो कुत्तों के रूप में दर्शाया जाता था। रात के आसमान का सातवा सब से रोशन तारा, प्रोसीयन, भी इसमें शामिल है।

## अन्य भाषाओँ में
अंग्रेज़ी में हीनश्वान तारामंडल को "कैनिस माइनर कॉन्स्टॅलेशन" (Canis Minor constellation) कहा जाता है। फ़ारसी में इसे "सग कूचक" (, अर्थ: छोटा कुत्ता) कहा जाता है। अरबी में इसे "अल-कल्ब अल-असग़र" () कहा जाता है।

## इन्हें भी देखें
* प्रोसीयन तारा
* तारामंडल
* महाश्वान तारामंडल
* शिकारी तारामंडल

श्रेणी:तारामंडल
श्रेणी:हिन्दी विकि डीवीडी परियोजना
श्रेणी:हीनश्वान तारामंडल
सबसे रोशन तारों की सूची

किसी **तारे की चमक** उसकी अपने भीतरी चमक, उसकी पृथ्वी से दूरी और कुछ अन्य परिस्थितियों पर निर्भर करती है। किसी तारे के निहित चमकीलेपन को "निरपेक्ष कान्तिमान" कहते हैं जबकि पृथ्वी से देखे गए उसके चमकीलेपन को "सापेक्ष कान्तिमान" कहते हैं। खगोलीय वस्तुओं की चमक को मैग्निट्यूड में मापा जाता है - ध्यान रहे के यह मैग्निट्यूड जितना कम होता है सितारा उतना ही ज़्यादा रोशन होता है।

## बहु तारे और द्वितारे
दूरबीन के आविष्कार के बाद ज्ञात हुआ कि बहुत से तारे जो बिना दूरबीन के पृथ्वी से एक लगते थे वास्तव में बहु तारा या द्वितारा मंडल थे। कुछ तारों के बारे में अभी भी ठीक से ज्ञात नहीं है कि वे अकेले हैं या किसी साथी या साथियों के साथ देखें जा रहें हैं। जहाँ तक संभव है यह सूची अकेले तारों को ही दर्ज करती है (अर्थात द्वितारा या बहु-तारा मंडलों में से केवल अधिक रोशन तारे को)। यह संभव है कि अन्य सूचियाँ अकेले और एक से अधिक तारों को मिलाकर तारों को सूची पर अलग स्थानों पर रखें। एक अन्य बात भी ध्यान रखने योग्य है कि तारों की चमक को मापने वाले यंत्र (फ़ोटोमीटर) समय के साथ बेहतर होते चले जा रहें हैं। बहुत से तारों का पृथ्वी से देखी जाने वाली रोशनी का स्तर (सापेक्ष कान्तिमान) एक-दूसरे के समीप है। जैसे-जैसे माप में सुधार होगा, सूची में इनके स्थान में कुछ उतार-चढ़ाव संभव है।

## सूची
पृथ्वी से देखे जाने वाले सब से चमकीले तारे इस प्रकार हैं -

## इन्हें भी देखें
* तारा

## सन्दर्भ


श्रेणी:तारे
श्रेणी:हिन्दी विकि डीवीडी परियोजना
कराइना तारामंडल

**कराइना** खगोलीय गोले के दक्षिणी भाग में दिखने वाला एक तारामंडल है। यह कभी आरगो नौका तारामंडल में शामिल होता था लेकिन अब वह तारामंडल तीन हिस्सों में बाँट दिया गया है। रात के आसमान का दूसरा सब से रोशन तारा, अगस्ति, इसमें शामिल है।

## अन्य भाषाओं में
अंग्रेज़ी में कराइना तारामंडल को "करैना कॉन्स्टॅलेशन" (Carina constellation) लिखा जाता है। कराइना लातिनी भाषा का लफ़्ज़ है और इसका अर्थ है "किश्ती का पेंदा (यानि आधार)"। फ़ारसी में इसे "शाहतख़्ता" () और अरबी में इसे "अल-क़ायदा" कहा जाता है - इन दोनों का अर्थ "आधार" ही होता है।

## कराइना में खगोलीय वस्तुएँ
रात्री के आकाश में आकाशगंगा (हमारी गैलेक्सी) का फैलाव इस तारामंडल से गुज़रता है इसलिए इसमें बहुत से खुले तारागुच्छ देखे जा सकते हैं। हर साल आकाश में कराइना के क्षेत्र में एटा कैरिनिड्स नाम की उल्कापिंडों की बौछारें देखी जा सकती हैं जो सब से ज़्यादा जनवरी २१ के आसपास होती हैं।

## भविष्य

कराइना दक्षिणी आकाश है जो दक्षिण खगोलीय ध्रुव के बहुत निकट है जो इसे दक्षिणी गोलार्द्ध पर कभी अस्त (परिध्रुविय) नहीं होता है।

## इन्हें भी देखें
* अगस्ति तारा
* तारामंडल

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
प्रस्वा तारा

**प्रस्वा** या **प्रोसीयन**, जिसका बायर नाम "अल्फ़ा कैनिस माइनौरिस" (α Canis Minoris या α CMi) है, हीनश्वान तारामंडल का सब से रोशन तारा है और पृथ्वी से दिखने वाले तारों में से सातवा सब से रोशन तारा है। बिना दूरबीन के आँखों से यह एक तारा लगता है पर दरअसल द्वितारा है, जिनमें से एक "प्रस्वा ए" नाम का सफ़ेद मुख्य अनुक्रम तारा है जिसकी श्रेणी F5 VI-V है और दूसरा "प्रस्वा बी" नामक धुंधला-सा सफ़ेद बौना तारा है जिसकी श्रेणी DA है। वैसे तो प्रस्वा कोई ख़ास चमक (निरपेक्ष कान्तिमान) नहीं रखता लेकिन पृथ्वी के पास होने से ज़्यादा रोशन लगता है। यह पृथ्वी से ११.४१ प्रकाश-वर्ष दूर है।

भारतीय नक्षत्रों में प्रस्वा पुनर्वसु नक्षत्र का भाग माना जाता था, लेकिन उस नक्षत्र में और भी तारे शामिल हैं।

## अन्य भाषाओं में
प्रस्वा को अंग्रेज़ी में "प्रोसीयन" (Procyon) कहते हैं। इसका मूल यूनानी भाषा का "प्रोकूओन" (προκύον) है, जिसका मतलब है "कुत्ते से पहले"। यह आकाश में व्याध तारे से आगे चलता है और व्याध को "कुत्ता तारा" (Dog star) भी कहा जाता है। अरबी भाषा में प्रस्वा को "अश-शीरा अश-शामिया" () कहा जाता है जिसका अर्थ है "शाम (सीरिया) का निशान"। सीरिया अरबी क्षेत्र में उत्तर की ओर पड़ता है और प्रस्वा भी व्याध तारे से उत्तर की ओर नज़र आता है।

"प्रस्वा ए" को अंग्रेज़ी में "प्रोसीयन ए" (Procyon A) और "प्रस्वा बी" को "प्रोसीयन बी" (Procyon B) लिखा जाता है।

## विवरण
प्रस्वा ए का सतही तापमान ६,५३० कैल्विन है जिस से वह सफ़ेद लगता है। अपनी श्रेणी के हिसाब से इसमें रोशनी अधिक है, जिससे यह शक़ होता है के शायद यह एक उपदानव तारा है। इसका व्यास (डायामीटर) सूरज के व्यास से लगभग दुगना, द्रव्यमान सौर द्रव्यमान का १.४ गुना और रौशनी सूरज से ७.५ गुना है। माना जाता है के १-१० करोड़ साल के अन्दर यह फूलना शुरू हो जाएगा और अपने वर्तमान आकार से ८०-१५० गुना बड़ा होगा।

प्रस्वा बी का द्रव्यमान सूरज का ०.६ गुना है, यानि आधे से ज़रा अधिक। इसका अनुमानित सतही तापमान ७,७४० कैल्विन है।

## इन्हें भी देखें
* हीनश्वान तारामंडल
* सबसे रोशन तारों की सूची

## सन्दर्भ

श्रेणी:हीनश्वान तारामंडल
श्रेणी:हिन्दी विकि डीवीडी परियोजना
श्रेणी:द्वितारे
श्रेणी:सफ़ेद बौने तारे
श्रेणी:ऍफ़-प्रकार मुख्य अनुक्रम तारे
श्रेणी:ऍफ़-प्रकार उपदानव तारे